Íslenska kvennalandsliðið í fótbolta mun, eins og önnur lið, fá tvöfalt hærri upphæð fyrir þátttöku sína á EM á næsta ári en það fékk á síðasta Evrópumóti. Þetta var ákveðið hjá framkvæmdastjórn Evrópska knattspyrnusambandsins í gær.
Evrópska knattspyrnusambandið hefur ákveðið að tvöfalda verðlaunaféð á Evrópumóti kvenna í fótbolta. Íslenska landsliðið sem er á leið á sitt fjórða EM nýtur góðs af því.
Ísland hefur spilað á öllum Evrópumótum frá 2009, síðast á EM í Hollandi 2017. Þá var verðlaunaféð samtals átta milljónir evra en á EM á Englandi næsta sumar verður það sextán milljónir evra. Þá fá félagslið líka í fyrsta skipti greitt fyrir að leyfa leikmönnum sínum að taka þátt í mótinu, 4,5 milljónir evra eru í þeim potti sem skiptast á 23 leikmenn í landsliðshópunum sextán sem taka þátt.
Þetta er gert í takti við nýja stefnu Evrópska knattspyrnusambandsins um að setja meiri peninga í kvennabolta. Ísland fékk 300 þúsund evrur í sinn hlut fyrir þátttöku í síðasta móti þegar liðið datt úr leik strax í riðlakeppninni. Það eru tæplega 46 milljónir á gengi dagsins en kostnaðarsamt er að taka þátt í mótum sem þessum. Liðin sem tóku þátt í EM karla í sumar fengu að lágmarki 1,4 milljarða í sinn hlut fyrir þátttökuna.
West Ham sló Manchester United út í þriðju umferð enska deildarbikarsins í fótbolta í gærkvöldi og er komið áfram í 16-liða úrslit. Manuel Lanzini skoraði eina mark leiksins á níundu mínútu. Í hinum tveimur leikjunum milli úrvalsdeildarliða þurfti vítaspyrnukeppni til, Chelsea hafði þannig betur gegn Aston Villa og Tottenham gegn Wolves. Önnur úrslit gærkvöldsins urðu þau að Brighton vann Swansea 2-0, Arsenal lagði Wimbledon 3-0 og Leicester hafði betur gegn Millwall 2-0.
Íslenska kvennalandsliðið í fótbolta mun, eins og önnur lið, fá tvöfalt hærri upphæð fyrir þátttöku sína á EM á næsta ári en það fékk á síðasta Evrópumóti. Þetta var ákveðið af framkvæmdastjórn Evrópska knattspyrnusambandsins í gær. 